Aurinkosähköjärjestelmän takaisinmaksuaika riippuu muun muassa järjestelmän hankintahinnasta, sähkön hinnasta käyttöaikana ja oman tuotannon hyödyntämisasteesta. Tyypillisesti laskennallinen takaisinmaksuaika on 15 vuotta. Kun laitteille luvataan käyttöiäksi 30 vuotta, ehtii järjestelmä maksaa ikänsä aikana itsensä takaisin periaatteessa kaksi kertaa. Nykyisin monet ajattelevat hankintaa enemmänkin sijoituksena, jolloin aurinkopaneelit parantavat talon varustelutasoa ja tuotannon arvo toimii korkona sijoitetulle pääomalle. Monet hankkivat aurinkosähköjärjestelmän myös pelkästään ympäristösyistä ja motiivina toimii tunne siitä, että on osaltaan vaikuttamassa ilmastonmuutoksen torjuntaan.